АҞӘА, абҵара 16– Sputnik. Аԥсны амҩатә фонд миллионки 180 нызқь мааҭи азоунажьит Гал араион ақыҭақәа Алакәымҳареи Аберқыҭи еимаздо амҩа аремонт азыҟаҵаразы ҳәа аанацҳауеит "Гал ТВ".
Ателеканал аинформациала аа-километрак инаӡо амҩахәҭа аремонт азуразы аӡбара идикылеит Гал араион ахада Константин Ԥлиа. Иара иазгәеиҭеит уаанӡа Амҩатә фонд аусурақәа шымҩаԥнагоз Шьашьикәара ақыҭаҿы.
"Аҭыԥ шьхара ҭыԥуп. Аремонт аҟаҵарагьы уадаҩуп. Сгәы иаанагоит аусурақәа жәамш рыҩнуҵҟа ихыркәшахап ҳәа. Аусурақәа мҩаԥнагоит Гал араион Ақалақьтә нхамҩа аусбарҭа", - иҳәеит Амҩатә фонд аиҳабы ихаҭыԥуаҩ Витали Ҵәыџьба.
Ари аҭыԥ аҿы аҵыхәтәан аусурақәа мҩаԥысуан 2015 шықәса рзы.
Иара убас шәаԥхьар ҟалоит:
- Гал аӡышьҭрақәа ррыцқьара араионтә хәышәтәырҭа ӡыла аиқәыршәара иацхраауеит